Alun kesätupla 30.-31.7.2022

**Alustavat kilpailuohjeet**

**Yleisohjeet**
Kilpailussa noudatetaan SSL:n kilpailusääntöjä ja järjestäjien antamia ohjeita.

**Kilpailun johto**

Kilpailun johtajana toimii Martti Matintupa, ratamestarina Heikki Kujanpää ja valvojana Kari Tyynelä, VetU.

**Tuomarineuvosto**
Nyystilä Jukka, pj.

Myllymäki Antti

Pihlajamaa Martti

**Kilpailualue**
Kilpailualueena toimii Vimpelin Vatpakan hiihtomajan lähialue.

**Pysäköinti**

Pysäköinti valtatie 68:n länsipuolella entinen maantie. Matkaa kilpailukeskukseen enintään 500 m.**Pysäköintimaksu 5 euroa/koko kisaviikonloppu. Maksettava etukäteen Järviseudun Rastin tilille IBAN FI76 5188 0720 1320 03 tai infoon. Tosite maksusta laitettava näkyville autossa. Ilman maksettua pysäköintiä ei kilpailija pääse pois pysäköinnistä.**

**Pukeutuminen ja peseytyminen**

Tarjolla ei ole erillistä pukeutumis- eikä peseytymistilaa.

**WC**

Kilpailualueella on hiihtomajalla 2 vessaa ja 200 metrin etäisyydellä 3 sisävessaa.

**Sisälle ei saa tulla suunnistuskengillä!**

**INFO ja kilpailumateriaalien jako**

Info on kilpailukeskuksessa.

**Mallirasti**
Mallirasti on lähtöön menevän polun alussa.

**Kartta**
Tulostekartta 7/2022 on kokoa A4, mittakaava on 1:10 000 tai 1:7 500. Sarjoilla H/D8-13 kartta on kokoa A5. **Rastimääritteet on tulostettu karttaan.** Karttoja ei kerätä maalissa pois.

**Leimausjärjestelmä**
Kilpailuissa käytetään emit-kilpailukortteja. Kilpailija on itse vastuussa kilpailukorttinsa toimivuudesta ja siitä, että käyttää lähtöluettelossa mainittua emit-korttia. Vuokrakortteja saa INFO:sta 5 eur/kpl. M**aksu etukäteen Järviseudun Rastin tilille IBAN FI76 5188 0720 1320 03 tai INFOON.** Palauttamattomista emit-korteista veloitetaan 80 €.

Jos kilpailija osallistuu molempina päivinä, hän käyttää samaa emit-korttia**.**Lainattu emit-korttipalautetaan lopuksi INFOON. Mahdolliset emit-muutokset on ilmoitettava INFO:oon.

Muista tarkistaa lähtöluettelosta, että kilpailet sinne merkityllä emit-kortilla tai jos kortti on muuttunut,ilmoita INFOon uuden kortin numero. Jos vuokraat emit-kortin käytä sitä, mutta älä lainaa edelleen.

**Maali ja keskeyttäneet**

Viimeiseltä rastilta johtaa viitoitus maaliin, jossa käytössä maalileimaus. Myös keskeyttäneet tulevat maalin ja maalileimauksen kautta. Karttoja ei kerätä maalissa kumpanakaan päivänä. Maaliin tulon jälkeen kilpailija ohjataan välittömästi leimantarkastukseen. Jos leimoissa on jotakin hämminkiä, hänet ohjataan ”itkumuurille”.

**Matkat**

Molempina päivinä keskimatkat. Matkapituudet ja rastien määrät erillisessä taulukossa

**Kilpailunumerot**
Kaikki kilpailijat käyttävät kilpailunumeroita. Kilpailunumerot löytyvät infosta. Molempina päivinä käytetään samaa numeroa. Numerolappuja ei palauteta.

**Lähdöt**
Lähtöön matkaa lauantaina 100 m ja sunnuntaina 800 m.

**Toiminta lähdössä**

Ensimmäinen lähtö kumpanakin päivänä klo 11.00. Lähdössä kilpailijat kutsutaan lähtöön 4 min ennen lähtöaikaa, tarkistetaan lähtöaika ja kilpailunumero; 3 min ennen Emit-kortin nollaus; 2 min ennen tutustuminen mallikarttaan; 1 min ennen kartoille.

**Lasten lähdön erityisohjeet**

RR-sarjoissa kilpailevat saavat ottaa karttansa heti karttaämpäreille siirryttyään. D/H8-sarjassa voidaan käyttää saattajaa.

**Kuntorastit**

Maksetaan infoon tai pankkitilille 15 eur/rata. Kartan saa lähdössä, missä nollaus iltarastien tapaan. Maalissa on oma maalileimaus, hiihtomajan välittömässä läheisyydessä kuin myös emitin purku. Maastoon ei voi lähteä ennen klo 11.00.

**Ensiapu**
Ensiapuryhmä päivystää hiihtomajalla maalin vieressä.

**Kahvio**
Kahviosta on ostettavissa kahvia, pullaa, juomia, yms.

**Sisälle ei saa tulla suunnistuskengillä!**

**Tulokset**
Tulostaulua ei ole. Järviseudun Rastin kisasivuilla on ajantasainen ONLINE.

**Palkinnot**
Yhteistuloksen mukaan palkitaan parhaat. RR ja TR -sarjoissa palkitaan kaikki kumpanakin päivänä.

**Rehtiä kilpailumieltä!**
Järviseudun Rasti